Указания 
за попълване на формуляр за представяне на идеен проект
по програма “Дунавска инициатива 2” на Фондация за реформа в местното самоуправление и Американската агенция за международно развитие

При попълването на формуляра следва да се придържате към максимална краткост на изложението (с изключение на описанието на проекта).

НАИМЕНОВАНИЕ НА ПРОЕКТА - вписва се цялото название на проекта без съкращения.
ИМЕ НА ОБЩИНАТА - напишете наименованието на общината 
РЕГИСТРАЦИОНЕН НОМЕР - попълва се от служителите на ФРМС.

І. ОБЩИ ДАННИ
1.	Местонахождение
Област - напишете името на областта, в която се намира обектът, предмет на предлагания проект.
Община - напишете името на общината, в която се намира обектът, предмет на предлагания проект. Ако той обхваща две или повече общини, избройте всички.
Град/село - посочете населеното място, където ще се осъществява проектът. Ако са две или повече, избройте ги.
Брой жители на общината - посочете колко са жителите на общината.
Брой на жителите на населеното място - посочете колко са жителите на населеното място, където ще се осъществява проектът. 
2.	Данни за общината
Име - напишете наименованието на общината.
Адрес - посочете точния адрес на общината, която ще администрира проекта.
Телефон - напишете номерата на телефоните на кмета и на други лица за контакт.
Факс - посочете номера на факса на кмета и на други лица за контакт.
E-mail - напишете електронния адрес на общината, ако има такъв.
Кмет - посочете трите имена на кмета на общината.
Председател на ОбС - напишете трите имена на председателя на ОбС и телефон за контакт.
Секретар - посочете трите имена на секретаря на общината и телефон за контакт.
3.	Външна финансова помощ
Опишете случаите, когато общината е получавала финансова помощ по международни проекти. Ако са повече от 3-4, опишете само най-значимите. Посочете наименованието на финансиращата организация, сумата, която сте получили по проекта и годината, когато е получена помощта. Дайте кратко описание на проектите.
4.	Кратко описание на икономиката в общината 
Опишете основните отрасли на местната икономика, структуроопределящите предприятия, както и най-сериозните проблеми в икономиката на общината. Добавете всички други данни, които намирате за уместни.
5.	Равнище на безработица в общината 
Посочете последните официални данни за нивото на безработицата в общината.
6.	Друга важна информация, която смятате, че е необходима 
Добавете всяка важна информация за вашата община, която считате, че би била от значение при оценката и подбора на идейните проекти.
ІІ. ИНФОРМАЦИЯ ЗА ПРОЕКТА
1.	Наименование на проекта 
Впишете цялото название на проекта без съкращения.
2.	Описание на проекта 
Опишете идеята си за проект, като включите всички необходими технически данни. Дайте ясно и точно описание на обекта. Опишете сегашното му състояние.
3.	Необходимост от проекта 
Обяснете защо трябва да се осъществи проектът и какво ще бъде влиянието му върху жизнената среда в общината.
4.	Брой на гражданите, които пряко ще се ползват от проекта.
5.	Как бе замислен проектът (кога, от кого, къде)? Участваха ли граждани в разработката на идеята?
Опишете накратко предисторията на проекта.
6.	Одобрен ли е проектът от общинския съвет - отговорете на въпроса. 
7.	Има ли разработен технически проект - отговорете дали вече има архитектурно-технически проект.
8.	Социална обосновка на проекта 
Опишете социалния ефект от проекта
9.	Брой на работните места, които ще се създадат чрез проекта 
Посочете приблизително колко души ще бъдат заети в осъществяването на проекта и в процеса на неговата експлоатация.
10.	Приблизителна стойност на проекта в лева 
Посочете приблизителната стойност за осъществяването на проекта, включително и възнагражденията за труд. 
ФАЗАТА НА ПРОЕКТИРАНЕ НЕ СЕ ФИНАНСИРА.
11.	Приблизителен период за осъществяване 
Посочете приблизително колко месеца ще бъдат необходими за осъществяването на проекта. Възможният максимум е 5 месеца. 
12.	Чия собственост ще бъде обектът на проекта след завършването му? 
Опишете ясно чия собственост ще бъде обектът и съответно кой ще се грижи за поддръжката му в бъдеще. 
13.	Под каква форма ще участват гражданите в проекта?
Опишете как ще се включи местното население (ползвателите) в осъществяването на проекта.
14.	Размер на остойностения собствен принос:
Покажете с цифри как общината и гражданите ще допринесат за реализацията на проекта.

НЕ СЕ ПРИЕМАТ ФОРМУЛЯРИ, ИЗПРАТЕНИ ПО ФАКС ИЛИ ПО ЕЛЕКТРОННА ПОЩА!
ФОРМУЛЯРЪТ И ВСИЧКИ ДОКУМЕНТИ, СВЪРЗАНИ С НЕГО, В 3 ЕКЗЕМПЛЯРА 
СЛЕДВА ДА БЪДАТ ПОЛУЧЕНИ ДО 15.00 ч. НА 6 ДЕКЕМВРИ 2001 г.  
В ОФИСА НА ФОНДАЦИЯ ЗА РЕФОРМА В МЕСТНОТО САМОУПРАВЛЕНИЕ 
на адрес: София 1504, бул. "Евлоги Георгиев" № 80